


ՏԵՂԵԿԱՆՔ-ՀԻՄՆԱՎՈՐՈՒՄ
«Հայաuտանի Հանրապետության կառավարության 2014 թվականի հուլիսի 3-ի
N 712-Ն որոշման մեջ լրացում կատարելու մասին» ՀՀ կառավարության որոշման 
նախագծի ընդունման


1. Իրավական ակտի ընդունման անհրաժեշտությունը
Որոշման նախագծի ընդունումը պայմանավորված է «Զինվորական ծառայության և զինծառայողի կարգավիճակի մաuին» օրենքում լրացումներ և փոփոխություններ կատարելու մաuին» 11.05.2026թ. ՀO-201-Ն oրենքով (այսուհետ՝ Օրենք) սահմանված կարգավորումը ՀՀ կառավարության 2014թ. հուլիսի 3-ի N 712-Ն որոշման մեջ իրացնելու անհրաժեշտությամբ: Որոշման նախագծի ընդունումը բխում է նաև ՀՀ վարչապետի 24.06.2026թ. N 554–Ա որոշմամբ հաստատված ցանկի 8-րդ կետի կատարումն ապահովելու անհրաժեշտությունից:
2. Ընթացիկ իրավիճակը և խնդիրները
Օրենքում կատարված լրացմամբ ՀՀ պաշտպանության նախարարության համակարգում առանձնահատուկ պայմանների համար հավելումների հաշվարկման գործընթացում օրենսդրորեն ամրագրվել է որոշակի առանձնահատուկ պայմաններում կատարվող աշխատանքներում ներգրավված և առանձնահատուկ պայմանների համար հավելում հաշվարկվող ՀՀ պաշտպանության նախարարության համակարգի քաղաքացիական աշխատանք կատարող կամ տեխնիկական սպասարկում իրականացնող անձանց (վարձու աշխատող) կարգավիճակը՝ որպես զինծառայողներին հավասարեցված անձինք, որի արդյունքում անհրաժեշտություն է առաջացել հավելումների տրամադրման դեպքերը, չափերը և կարգը սահմանող ՀՀ կառավարության 03.07.2014թ. N 712-Ն որոշման մեջ հստակեցնել քաղաքացիական աշխատանք կատարող կամ տեխնիկական սպասարկում իրականացնող անձանց հավելումների հաշվարկման գործող պայմանները՝ ամրագրելով նաև ՀՀ պաշտպանության նախարարի համապատասխան գործող հրամանով կիրառվող հաշվարկման մեծությունները: Քանի որ կարգավորումը վերաբերում գործող ընթացակարգերի օրենսդրորեն ամրագրմանը, ներառյալ՝ ՀՀ կառավարության 2014 թվականի հուլիսի 3-ի N 737-Ն որոշման 3-րդ հավելվածով նախատեսված «Ավիացիա» ոլորտի պաշտոններ զբաղեցնող անձանց մասով, ՀՀ կառավարության 03.07.2014թ. N 712-Ն որոշման մեջ առաջարկվող լրացումը ՊՆ համակարգի աշխատավարձի ֆոնդում լրացուցիչ ծախսերի չի հանգեցնում: 
3. Կարգավորման նպատակը և բնույթը
Որոշման նախագծով հստակեցվում են ՀՀ պաշտպանության նախարարության համակարգի քաղաքացիական աշխատանք կատարող կամ տեխնիկական սպասարկում իրականացնող անձանց հավելումների հաշվարկման պայմանները և հաշվարկային մեծությունները:
4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները 
Որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտություն չի առաջանում:
        5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ   
Որոշման նախագիծը կապված է ՀՀ կառավարության 2021-2026թթ. ծրագրի «1.3 Պաշտպանության ոլորտ. Զինված ուժերի բարեփոխումներ» բաժնի վեցերորդ պարբերության և 8-րդ ու 9-րդ կետերի պահանջների արդյունավետ ապահովման հետ, ի դեմս՝ զինված ուժերը անձնակազմով համալրման և մարդկային ռեսուրսների զարգացման խնդիրների լուծման, արհեստավարժ (պրոֆեսիոնալ) բանակի անցման: Որոշման նախագիծը կապված է նաև ՀՀ բանակի կերպափոխման հայեցակարգի «X. Վարձատրություն» բաժնից բխող դրույթներ հետ:  
